sukhrobnurali/uzbek-legal-corpus huggingface dataset:
TIJORAT BANKLARI VA KREDIT UYuShMALARI TOMONIDAN BUDJETGA SOLIQLARNI HISOBLAB ChIQARISh VA TOʻLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2007-08-19)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Ilova* qilinayotgan Tijorat banklari va kredit uyushmalari tomonidan budjetga soliqlarni hisoblab chiqarish va toʻlash tartibi toʻgʻrisidagi nizom tasdiqlansin. 2 Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligining 1999-yil 18-fevraldagi 17-son, Davlat Soliq qoʻmitasining 1999-yil 16-fevraldagi 99-21-son va Markaziy bankning 1998-yil 22-dekabrdagi 98-V-son bilan tasdiqlangan Oʻzbekiston Respublikasi tijorat banklari tomonidan soliqlarni toʻlash tartibi (1999-yil 18-mart, roʻyxat raqami 677); Oʻzbekiston Respublikasi Adliya vazirligida 1999-yil 18-martda 677-son bilan roʻyxatga olingan, Oʻzbekiston Respublikasi Moliya vazirligining 1999-yil 18-fevraldagi 17-son, Davlat Soliq qoʻmitasining 1999-yil 16-fevraldagi 99-21-son va Markaziy bankning 1998-yil 22-dekabrdagi 98-V-son bilan tasdiqlangan Oʻzbekiston Respublikasi tijorat banklari tomonidan soliqlarni toʻlash tartibiga 1-son oʻzgartirish va qoʻshimchalar (1999-yil 21-oktabr, roʻyxat raqami 677-1,); Oʻzbekiston Respublikasi Moliya vazirligining 2001-yil 17-iyuldagi 63-son, Davlat Soliq qoʻmitasining 2001-57-son va Markaziy bankining 98-V-2-son “Oʻzbekiston Respublikasi tijorat banklari tomonidan soliqlarni toʻlash tartibiga qoʻshimchalar kiritish toʻgʻrisida”gi qarori (2001-yil 26-iyul, roʻyxat raqami 677-2 — Meʼyoriy hujjatlari axborotnomasi, 2001-yil, 14-son). 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI VAZIRLAR MAHKAMASI HUZURIDAGI XORIJIY INVESTITSIYALAR VA KREDITLAR MASALALARI BOʻYICHA IDORALARARO KENGASH TOʻGʻRISIDAGI NIZOMGA QOʻSHIMCHALAR KIRITISH TOʻGʻRISIDA
(resolution, 2005-09-08)

Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF-3594-son Farmoniga muvofiq Vazirlar Mahkamasi qaror qiladi: Vazirlar Mahkamasining 2003-yil 21-noyabrdagi 526-son qarori (Oʻzbekiston Respublikasi QT, 2003-y., 11-son, 125-modda) bilan tasdiqlangan Oʻzbekiston Respublikasi Vazirlar Mahkamasi huzuridagi Xorijiy investitsiyalar va kreditlar masalalari boʻyicha Idoralararo kengash toʻgʻrisidagi nizomning 3-bandi beshinchi xatboshidan keyin quyidagi mazmundagi xatboshi qoʻshilsin: “korxonalarning xususiy xorijiy investitsiyalar (xorijiy davlat fuqarolari boʻlgan jismoniy shaxslar, fuqaroligi boʻlmagan shaxslar va Oʻzbekiston Respublikasining chet elda doimiy yashaydigan fuqarolari, shuningdek xorijiy nodavlat yuridik shaxslar tomonidan amalga oshiriladigan investitsiyalar) jalb etiladigan korxonalar uchun qonun hujjatlarida nazarda tutilgan imtiyozlarni ularga tatbiq etish maqsadida iqtisodiyot tarmoqlariga muvofiqligini belgilash”; oltinchi xatboshi yettinchi xatboshi deb hisoblansin.
OʻZBEKISTON RESPUBLIKASI SAVDO-SANOAT PALATASINING XORIJIY MAMLAKATLARDAGI VAKOLATXONALARINI TAShKIL ETISh TOʻGʻRISIDA
(decree, 2005-06-07)

Mamlakatimiz va xorijiy tadbirkorlar, shu jumladan kichik va xususiy biznes korxonalari oʻrtasida barqaror iqtisodiy aloqalarni rivojlantirish hamda chuqurlashtirish, eksport salohiyatini oshirish, respublikaga investitsiyalar va zamonaviy texnologiyalarni jalb etish maqsadida: 1. Oʻzbekiston Respublikasi Savdo-sanoat palatasi, Tashqi iqtisodiy aloqalar agentligi, Iqtisodiyot vazirligining xorijiy mamlakatlar, birinchi navbatda Koreya Respublikasi, Xitoy Xalq Respublikasi, Rossiya Federatsiyasi va Germaniya Federativ Respublikasida (Avstriya Respublikasidagi ishlarni qamrab olgan holda) savdo-sanoat palatasi vakolatxonalarini, shu jumladan savdo-investitsiya uylarini tashkil etish toʻgʻrisidagi taklifi qabul qilinsin. 2. Belgilansinki, savdo-investitsiya uylari Oʻzbekiston Respublikasining va ular qaysi davlat hududida tashkil etilsa oʻsha davlatning qonun hujjatlarida belgilangan tartibda oʻzini-oʻzi qoplash va oʻzini-oʻzi moliyalash prinsiplari asosida faoliyat yuritadi. 3. Oʻzbekiston Respublikasi Savdo-sanoat palatasiga savdo-investitsiya uylari orqali quyidagilarni amalga oshirish tavsiya etilsin: mamlakatimizning eksportga yoʻnaltirilgan mahsulotlarini xorijiy bozorlarga chiqarish; Oʻzbekistonning investitsiya imkoniyatlarini rivojlantirish uchun shart-sharoitlar yaratish hamda Oʻzbekistondagi xorijiy investorlar va sheriklar uchun axborot-maslahat ishlarini tashkil etish; Oʻzbekiston tadbirkorlariga manfaatli shartlarda yetkazib berish uchun ilgʻor mini-texnologiyalarni tanlab olish; tegishli chet davlatlarda savdo sanoat palatasi va uning aʼzolari manfaatlarini ifoda etish. 4. Oʻzbekiston Respublikasi Prezidentining “Oʻzbekiston Savdo-sanoat palatasini tashkil etish toʻgʻrisida” 2004-yil 7-iyuldagi PF-3453-son Farmoni 4-bandining ikkinchi xatboshidagi “Oʻzbekiston Respublikasining xorijdagi elchixonalari mutaxassislarini jalb etish orqali” soʻzlari “xorijdagi diplomatiya vakolatxonalarining savdo-iqtisodiy masalalalar boʻyicha maslahatchilari, ular boʻlmagan hollarda esa — tegishli masʼul xodimlarining Oʻzbekiston Respublikasi Savdo-sanoat palatasi va uning xorijiy mamlakatlardagi vakolatxonalari bilan toʻgʻridan-toʻgʻri hamkorligini tashkil etishni taʼminlash orqali” degan soʻzlar bilan almashtirilsin. 5. Vazirlar Mahkamasi bir hafta muddatda Oʻzbekiston Respublikasining xoʻjalik yurituvchi subyektlari xorijiy mamlakatlarda tashkil etgan savdo uylari, vakolatxonalari, korxonalari orqali, shuningdek Oʻzbekiston Respublikasi Savdo-sanoat palatasining chet ellardagi savdo-investitsiya uylari orqali olib keladigan tovarlarni bojxonada rasmiylashtirish tartibi toʻgʻrisidagi nizomni tasdiqlasin. 6. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.M. Gʻaniyev zimmalariga yuklansin.
OʻZBEKISTON-TURKMANISTON ChEGARASINI KESIB OʻTIShDA ROʻYXATGA OLISh YIGʻIMLARINI TOʻLASh UChUN MABLAGʻLAR BERISh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2013-08-19)

2004-yil 19-noyabrda Oʻzbekiston Respublikasi va Turkmaniston Hukumatlari tomonidan imzolangan “Chegara atrofidagi viloyatlar hududlarida joylashgan xoʻjalik obyektlariga xizmat koʻrsatuvchi shaxslar tomonidan Oʻzbekiston-Turkmaniston chegarasini kesib oʻtilishi toʻgʻrisida”gi Bitimga muvofiq Oʻzbekiston Respublikasi Markaziy banki Boshqaruvi, Moliya vazirligi, Qishloq va suv xoʻjaligi vazirligi qaror qiladi: 1. Oʻzbekiston-Turkmaniston chegarasini kesib oʻtishda roʻyxatga olish yigʻimlarini toʻlash uchun mablagʻlar berish tartibi toʻgʻrisidagi vaqtinchalik nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZBEKISTON RESPUBLIKASIDA TOVARLARNING KELIB ChIQIShINI SERTIFIKATLAShNI OʻTKAZISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2010-08-23)

Oʻzbekiston Respublikasi Tashqi iqtisodiy aloqalar agentligi qaror qiladi: Oʻzbekiston Respublikasi Tashqi iqtisodiy aloqalar vazirligi tomonidan 2000-yil 30-iyunda EG-01/12-3409-son bilan tasdiqlangan va Oʻzbekiston Respublikasi Davlat bojxona qoʻmitasi bilan 2000-yil 30-iyunda 02/20-32-son bilan kelishilgan “Oʻzbekiston Respublikasida tovarlarning kelib chiqishini sertifikatlashni oʻtkazish tartibi toʻgʻrisida”gi nizomga (2000-yil 13-iyul, roʻyxat raqami 945) quyidagi oʻzgartirish va qoʻshimchalar kiritilsin: 1. 1.3-banddagi “Tashqi iqtisodiy aloqalar vazirligi” soʻzlari “Tashqi iqtisodiy aloqalar agentligi” soʻzlari bilan almashtirilsin; 2. 1.3-bandning ikkinchi xatboshidagi hamda 2.4-bandning birinchi xatboshidagi “TIAV” abbreviaturasi “TIAA” abbreviaturasi bilan almashtirilsin; 3. 2.5-band boʻyicha: birinchi xatboshidagi “tovarning oʻzbek kelib chiqishiga” soʻzlari “tovarning Oʻzbekiston Respublikasida kelib chiqishiga” soʻzlari bilan almashtirilsin; oʻninchi xatboshidagi “(P mezoni)” soʻzi va “(W mezoni)” soʻzlari chiqarib tashlansin. 4. 3.1-band quyidagi tahrirda bayon etilsin: “Ekspertiza natijasida tovarning Oʻzbekiston Respublikasidan kelib chiqishi tasdiqlangan va kelib chiqish mezoni belgilangan taqdirda belgilangan shaklda ekspertiza dalolatnomasi tuziladi”. 5. 3.7-band quyidagi tahrirda bayon etilsin: “Tovarning Oʻzbekiston Respublikasidan kelib chiqishi haqidagi ekspert xulosasini tasdiqlovchi hujjatlarning nusxalari, arxivda ekspertiza dalolatnomasi bilan birga uch yil saqlanadi”. 6. 3.8-bandning ikkinchi xatboshidagi “oʻzbek kelib chiqishiga mansub tovar” soʻzlari “kelib chiqish mamlakati Oʻzbekiston Respublikasi boʻlgan tovar” soʻzlari bilan almashtirilsin. 7. 5.2-band boʻyicha: uchinchi xatboshidagi “1993-yil 24-sentabrdagi MDOʻ hukumatlari rahbarlari Kengashining qaroriga muvofiq” soʻzlari chiqarib tashlansin; quyidagi xatboshi bilan toʻldirilsin: “Sertifikatlarning namunalari TIAA tomonidan tasdiqlanadi”. 8. 5.4-bandning ikkinchi xatboshi quyidagi tahrirda bayon etilsin: “Sertifikatlarning, sertifikatlarni tasdiqlash majburiyati yuklatilgan shaxslarning imzolari namunalari hamda tovarlarni ekspertiza va sertifikatsiyalash boʻyicha ekspert organi muhrlarining ottisklari Oʻzbekiston Respublikasi Davlat bojxona qoʻmitasiga, shuningdek boshqa davlatlarning tovarlarning kelib chiqishini sertifikatsiyalash boʻyicha tegishli vakolatli organlariga yuboriladi”; 9. 6.3-bandida “tovarning kelib chiqishi haqidagi sertifikat” soʻzlaridan keyin “aslining (asli yoʻqolgan yoki yaroqsiz holga kelganda — dublikatining)” soʻzlari bilan toʻldirilsin. 10. Mazkur qaror Oʻzbekiston Respublikasi Davlat bojxona qoʻmitasi bilan kelishilgan. 11. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
YaGONA IJTIMOIY TOʻLOVNI HAMDA DAVLAT IJTIMOIY SUGʻURTASIGA MAJBURIY BADALLAR VA AJRATMALARNI HISOBLASh, TOʻLASh VA TAQSIMLASh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2011-09-19)

Oʻzbekiston Respublikasi Vazirlar Mahkamasining 2004-yil 21-oktabrdagi 490-sonli “Budjetdan tashqari pensiya jamgʻarmasini boshqarishni yanada takomillashtirish toʻgʻrisida”gi (Oʻzbekiston Respublikasi Qonun hujjatlari toʻplami, 2004-yil, 42-son, 447-modda), 2004-yil 28-dekabrdagi 610-sonli “Oʻzbekiston Respublikasining 2005-yilgi Davlat budjeti parametrlari toʻgʻrisida”gi qarorlariga muvofiq (Oʻzbekiston Respublikasi Qonun hujjatlari toʻplami, 2004-yil, 52-son, 523-modda), Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Davlat soliq qoʻmitasi va Markaziy banki Boshqaruvi qaror qiladilar: 1. Oʻzbekiston Respublikasi Moliya vazirligi, Mehnat va aholini ijtimoiy muhofaza qilish vazirligi, Davlat soliq qoʻmitasi va Markaziy banki Boshqaruvi 2004-yil 25-fevraldagi 35, 74, 2004-24 va 245-V-sonli qarori bilan tasdiqlangan “Yagona ijtimoiy toʻlovni hamda davlat ijtimoiy sugʻurtasiga majburiy badallar va ajratmalarni hisoblash, toʻlash va taqsimlash toʻgʻrisida”gi nizomga (2004-yil 6-aprel, roʻyxat raqami 1333 — Oʻzbekiston Respublikasi Qonun hujjatlari toʻplami, 2004-yil, 14, 26-son, 172, 306-modda) ilovaga* muvofiq oʻzgartirishlar va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kundan soʻng amalga kiritilsin.
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUChINI YOʻQOTGAN DEB HISOBLASh VA BAʼZILARIGA OʻZGARTIShLAR KIRITISh TOʻGʻRISIDA
(decree, 2005-05-30)

Oʻzbekiston Respublikasi Prezidentining “Uy-joy qurilishi va uy-joy bozorini yanada rivojlantirish chora-tadbirlari toʻgʻrisida” 2005-yil 16-fevraldagi PQ-10-son qaroriga muvofiq: 1. Oʻzbekiston Respublikasi Prezidentining “Xususiy tadbirkorlik, kichik biznesni rivojlantirishni yanada ragʻbatlantirish chora-tadbirlari toʻgʻrisida” 1998-yil 9-apreldagi PF-1987-son Farmonida: b-bandning uchinchi xatboshi chiqarib tashlansin; 8-banddagi “va “Zamin” banki” soʻzlari chiqarib tashlansin. 2. Oʻzbekiston Respublikasi Prezidentining ilovaga muvofiq baʼzi farmonlari oʻz kuchini yoʻqotgan deb hisoblansin. 3. Quyidagilar belgilansin: “Uyjoyjamgʻarmabank” tomonidan rasmiylashtirilgan kredit shartnomalari boʻyicha jismoniy shaxslarning daromad soligʻiga oid imtiyozlar mazkur shaxslar olingan kreditlar boʻyicha qarzlarini toʻliq toʻlagunga qadar saqlanadi; soliq imtiyozlaridan foydalangan holda sobiq “Uyjoyjamgʻarmabank”da shakllantirilgan jamgʻaruv hisobvaraqalaridagi pul mablagʻlarining egalari ipoteka kreditlari olish chogʻida mana shu mablagʻlarni boshlangʻich badal sifatida yoʻnaltirishga haqlidirlar. Bunda, mazkur pul mablagʻlari boshqa hisobvaraqqa oʻtkazilgan yoki jamgʻaruv hisobvaragʻi yopilgan hollarda jamgʻaruv hisobvaragʻi egalari jismoniy shaxslarning daromad soligʻi boʻyicha avval ularga berilgan imtiyozlar summasiga teng pul mablagʻlarini budjetga qaytarishlari lozim. 4. Ushbu farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Prezidentining “Respublikada uy-joy qurilishini ragʻbatlantirish va rivojlantirishga oid chora-tadbirlar toʻgʻrisida” 1994-yil 5-martdagi PF-774-son Farmoni. 2. Oʻzbekiston Respublikasi Prezidentining “Toshkent shahridagi uy-joy qurilishini davlat tomonidan qoʻllab-quvvatlashni kuchaytirish toʻgʻrisida” 1996-yil 31-yanvardagi PF-1366-son Farmoni. 3. Oʻzbekiston Respublikasi Prezidentining “Oʻzbekiston Respublikasining uy-joy qurilishida islohotlarni chuqurlashtirish chora-tadbirlari toʻgʻrisida” 1997-yil 24-martdagi PF-1739-son Farmoni.
“TIJORAT BANKLARINING KREDIT SIYOSATIGA TALABLAR TOʻGʻRISIDA”GI NIZOMGA QOʻShIMChA KIRITISh HAQIDA
(resolution, 2021-12-24)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7 va 51-moddalariga muvofiq, Oʻzbekiston Respublikasi Markaziy bank Boshqaruvi qaror qiladi: 1. “Tijorat banklari kredit siyosatiga nisbatan qoʻyiladigan talablar toʻgʻrisida”gi Nizomga (Adliya vazirligida 2000-yil 2-martda 905-raqam bilan davlat roʻyxatiga olingan) ilovaga muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kun oʻtgach kuchga kiritilsin. 3. Ushbu qaror kirishi bilan har bir tijorat banki bir oy muddat ichida oʻz kredit siyosatiga tegishli qoʻshimchalarni kiritsin va uni ijro etilishi taʼminlansin. 2.6-band quyidagi tahrirdagi uchinchi xatboshi bilan toʻldirilsin: “Bundan tashqari, Kredit siyosati qarz oluvchilar tomonidan biznes rejaga buyurtmalar portfeli tarkibi va bank kreditidan foydalangan holda ishlab chiqariladigan tovarlar, koʻrsatiladigan xizmatlar bozorining mavjudligini asoslashni kiritish boʻyicha talabni oʻz ichiga olishi kerak”.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2025-12-16)

“Oʻzbekiston Respublikasi Konstitutsiyasiga oʻzgartirishlar va qoʻshimchalar kiritish toʻgʻrisida” 2003-yil 24-apreldagi Oʻzbekiston Respublikasi Qonuni, “Oʻzbekiston Respublikasi Oliy Majlisining Senati toʻgʻrisida” hamda “Oʻzbekiston Respublikasi Oliy Majlisining Qonunchilik palatasi toʻgʻrisida”gi Oʻzbekiston Respublikasining Konstitutsiyaviy qonunlari kuchga kirganligi munosabati bilan Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 5. Vazirlar Mahkamasining 2000-yil 27-yanvardagi 24-son qarori (Oʻzbekiston Respublikasi QT, 2000-y., 1-son, 7-modda) bilan tasdiqlangan Xizmat turar joylari olish huquqiga ega boʻlgan shaxslar roʻyxatida: 20-banddagi “Oliy Majlis kotibiyati” soʻzlari “Oliy Majlisning Qonunchilik palatasi va Senati apparatlari” soʻzlari bilan almashtirilsin; 21-band quyidagi tahrirda bayon qilinsin: “21. Deputatlar, Toshkent shahrida turar joyga ega boʻlmagan Senatda doimiy asosda ishlovchi senatorlar”. 7. Vazirlar Mahkamasining 2004-yil 22-martdagi 134-son qarori bilan tasdiqlangan “Oʻzbekiston — Yevropa Ittifoqi” hamkorlik kengashining Oʻzbekistonga oid qismi toʻgʻrisidagi nizomning 15-bandidagi “Oliy Majlisi deputatlarini” soʻzlari “Oliy Majlisining Qonunchilik palatasi deputatlarini va Senati aʼzolarini” soʻzlari bilan almashtirilsin.
OʻZBEKISTON RESPUBLIKASI VAZIRLAR MAHKAMASINING “OʻZBEKENERGO” DAVLAT-AKSIYADORLIK KOMPANIYASI FAOLIYATINI TASHKIL ETISH CHORA-TADBIRLARI TOʻGʻRISIDA” 2001-YIL 24-FEVRALDAGI 93-SON QARORIGA OʻZGARTIRISH KIRITISH HAQIDA
(resolution, 2022-07-22)

Oʻzbekiston Respublikasi Vazirlar Mahkamasining “Budjetdan tashqari maktab taʼlimi jamgʻarmasini tashkil etish chora-tadbirlari toʻgʻrisida” 2004-yil 2-iyundagi 263-son va “Oʻzbekiston Respublikasining 2005-yilgi Davlat budjeti parametrlari toʻgʻrisida” 2004-yil 28-dekabrdagi 610-son qarorlariga muvofiq Vazirlar Mahkamasi qaror qiladi: Vazirlar Mahkamasining “Oʻzbekenergo” davlat-aksiyadorlik kompaniyasi faoliyatini tashkil etish chora-tadbirlari toʻgʻrisida” 2001-yil 24-fevraldagi 93-son qarori 4-bandining beshinchi xatboshiga “pensiya jamgʻarmasiga” soʻzlaridan keyin “hamda Maktab taʼlimi jamgʻarmasiga” soʻzlari qoʻshilsin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2025-02-15)

Qishloq xoʻjaligi mahsulotlarining ayrim turlarini davlat ehtiyojlari uchun xarid qilishga bozor mexanizmlari joriy etilishi munosabati bilan amaldagi qonun hujjatlari va normativ hujjatlarni muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. Belgilab qoʻyilsinki, mazkur bandga muvofiq Oʻzbekiston Respublikasi Hukumatining qarorlariga kiritilayotgan oʻzgartirishlar paxta xom ashyosi yetishtirish uchun — 2005-yil hosilidan boshlab, davlat ehtiyojlari uchun xarid qilinadigan gʻalla yetishtirish uchun — 2006-yil hosilidan boshlab kuchga kiradi. 2. Vazirlar Mahkamasining “Davlat ehtiyojlari uchun xarid qilinadigan qishloq xoʻjaligi mahsulotlari yetishtirishni mablagʻ bilan taʼminlash mexanizmini takomillashtirish chora-tadbirlari toʻgʻrisida” 2002-yil 7-noyabrdagi 383-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2003-yil 4-sentabrdagi 383-son qarori bilan tasdiqlangan Qishloq xoʻjaligi mahsulotlari yetishtiruvchilar bilan xizmat koʻrsatish tashkilotlari oʻrtasida shartnomalar tuzish, ularni roʻyxatdan oʻtkazish, bajarish, shuningdek ularning bajarilishi monitoringini olib borish tartibi toʻgʻrisidagi nizomda (Oʻzbekiston Respublikasi QT, 2003-y., 9-son, 81-modda): a) 27-bandning toʻrtinchi xatboshiga, 29-bandning uchinchi xatboshiga, 30-bandning uchinchi xatboshiga “qishloq xoʻjaligi mahsulotlarining ayrim turlarini davlat ehtiyojlari uchun xarid qilish bundan mustasno” soʻzlari qoʻshilsin; b) Nizomga 2-ilovaga quyidagi mazmundagi izoh qoʻshilsin: “Izoh. “Qishloq xoʻjaligi mahsulotlarining ayrim turlarini davlat ehtiyojlari uchun xarid qilishda 7 va 8-ustunlar toʻldirilmaydi”.
OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 2021-04-02)

2-modda. Oʻzbekiston Respublikasining 1993-yil 3-sentabrda qabul qilingan “Fuqarolarning davlat pensiya taʼminoti toʻgʻrisida”gi Qonuni (Oʻzbekiston Respublikasi Oliy Kengashining Axborotnomasi, 1993-yil, № 9, 338-modda; Oʻzbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 4-5, 126-modda; 1998-yil, № 9, 181-modda; 1999-yil, № 5, 112-modda; 2001-yil, № 5, 89-modda; 2002-yil, № 4-5, 74-modda): 1) 32-moddasining toʻrtinchi qismi “Budjetdan tashqari Pensiya jamgʻarmasiga” degan soʻzlardan oldin “Moliya vazirligi huzuridagi” degan soʻzlar bilan toʻldirilsin; 2) 37-moddasi birinchi qismi “a” bandining birinchi va uchinchi xatboshilari, “g” bandi hamda 40-moddasining birinchi qismi “Budjetdan tashqari Pensiya jamgʻarmasiga” degan soʻzlardan oldin “Oʻzbekiston Respublikasi Moliya vazirligi huzuridagi” degan soʻzlar bilan toʻldirilsin; 3) 43-moddasining toʻqqizinchi qismi “Budjetdan tashqari Pensiya jamgʻarmasiga” degan soʻzlardan oldin “Oʻzbekiston Respublikasi Moliya vazirligi huzuridagi” degan soʻzlar bilan toʻldirilsin; 4) 66-moddasining birinchi, ikkinchi va uchinchi qismlari “Budjetdan tashqari Pensiya jamgʻarmasi”, “Budjetdan tashqari Pensiya jamgʻarmasini”, “Budjetdan tashqari Pensiya jamgʻarmasiga” degan soʻzlardan oldin “Oʻzbekiston Respublikasi Moliya vazirligi huzuridagi” degan soʻzlar bilan toʻldirilsin. 5-modda. Oʻzbekiston Respublikasining 1997-yil 29-avgustda qabul qilingan “Davlat soliq xizmati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda; 1999-yil, № 9, 229-modda; 2000-yil, № 7-8, 217-modda; 2001-yil, № 5, 89-modda, № 9-10, 182-modda; 2003-yil, № 1, 8-modda, № 5, 67-modda; 2004-yil, № 9, 171-modda; 2005-yil, № 1, 18-modda) 4-moddasining ikkinchi xatboshisidagi, 5-moddasi birinchi qismining 1 va 8-bandlaridagi, 6-moddasi birinchi qismining 1-bandidagi “Budjetdan tashqari Pensiya jamgʻarmasiga” degan soʻzlar “Moliya vazirligi huzuridagi Budjetdan tashqari Pensiya va Respublika yoʻl jamgʻarmalariga” degan soʻzlar bilan almashtirilsin. 8-modda. Ushbu Qonun rasmiy eʼlon qilingan kundan eʼtiboran kuchga kiradi.
MOLIYA ORGANLARIDA BUDJETDAN TAShQARI MABLAGʻ OLUVChILAR BILAN TOVAR (IShLAR, XIZMATLAR) YETKAZIB BERUVChILAR OʻRTASIDAGI ShARTNOMALARNI ROʻYXATDAN OʻTKAZISh VA ULARNING XARAJATLARI TOʻLOVINI NAZORAT QILISh TARTIBI HAQIDA VAQTINChALIK NIZOMNI TASDIQLASh TOʻGʻRISIDA
(order, 2018-01-08)

“Budjet tizimi toʻgʻrisida”gi Oʻzbekiston Respublikasi Qonuni va Vazirlar Mahkamasining 2004-yil 28-dekabrdagi “Oʻzbekiston Respublikasining 2005-yilgi Davlat budjeti parametrlari toʻgʻrisida”gi 610-sonli qarorining 20-bandiga muvofiq (Oʻzbekiston Respublikasi Qonun hujjatlari toʻplami, 2004-y., 52-son, 523-modda) hamda budjetdan mablagʻ oluvchilar bilan tovar (ishlar, xizmatlar)ni yetkazib beruvchilar oʻrtasidagi shartnomalar (kontraktlar)ni roʻyxatdan oʻtkazish va ularning xarajatlarini toʻlashga budjet mablagʻlarini oʻtkazish ustidan nazorat qilishni tartibga solish maqsadida buyuraman: 1. Ilova* qilinayotgan Moliya organlarida budjetdan tashqari mablagʻ oluvchilar bilan tovar (ishlar, xizmatlar) yetkazib beruvchilar oʻrtasidagi shartnomalarni roʻyxatdan oʻtkazish va ularning xarajatlari toʻlovini nazorat qilish tartibi haqidagi vaqtinchalik nizom tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olinganidan soʻng oʻn kundan keyin amalga kiritilsin.
ChEXIYA RESPUBLIKASI, ESTONIYA RESPUBLIKASI, KIPR RESPUBLIKASI, VENGRIYA RESPUBLIKASI, LATVIYA RESPUBLIKASI, LITVA RESPUBLIKASI, MALTA RESPUBLIKASI, POLShA RESPUBLIKASI, SLOVENIYA RESPUBLIKASI VA SLOVAKIYA RESPUBLIKASINING YEVROPA ITTIFOQIGA QOʻShILIShI MUNOSABATI BILAN OʻZBEKISTON RESPUBLIKASI, BIR TOMONDAN, YEVROPA HAMJAMIYATLARI HAMDA ULARGA AʼZO-DAVLATLAR, IKKINChI TOMONDAN, OʻRTASIDA ShERIKChILIK TAʼSIS ETUVChI ShERIKChILIK VA HAMKORLIK TOʻGʻRISIDA BITIMGA BAYoNNOMANI (BRYuSSEL, 2004 YIL 30 APREL) RATIFIKATSIYA QILISh HAQIDA
(law, 2005-05-18)

Chexiya Respublikasi, Estoniya Respublikasi, Kipr Respublikasi, Vengriya Respublikasi, Latviya Respublikasi, Litva Respublikasi, Malta Respublikasi, Polsha Respublikasi, Sloveniya Respublikasi va Slovakiya Respublikasining Yevropa Ittifoqiga qoʻshilishi munosabati bilan Oʻzbekiston Respublikasi, bir tomondan, Yevropa Hamjamiyatlari hamda ularga Aʼzo-davlatlar, ikkinchi tomondan, oʻrtasida sherikchilik taʼsis etuvchi Sherikchilik va Hamkorlik toʻgʻrisida Bitimga Bayonnoma (Bryussel, 2004-yil 30-aprel) ratifikatsiya qilinsin.